## Pravilnik o uvjetima i načinu korištenja sredstava ostvarenih od prodaje, zakupa i koncesije poljoprivrednog zemljišta u vlasništvu države

### NN 102/2002 (4.9.2002.), Pravilnik o uvjetima i načinu korištenja sredstava ostvarenih od prodaje, zakupa i koncesije poljoprivrednog zemljišta u vlasništvu države

# MINISTARSTVO POLJOPRIVREDE I ŠUMARSTVA

1670

Na
temelju članka 27. stavka 7. Zakona o poljoprivrednom zemljištu (»Narodne
novine«, br. 66/01 i 87/02) ministar poljoprivrede i šumarstva donosi

## PRAVILNIK

### O UVJETIMA I NAČINU KORIŠTENJA SREDSTAVA OSTVARENIH OD PRODAJE, ZAKUPA I KONCESIJE POLJOPRIVREDNOG ZEMLJIŠTA U VLASNIŠTVU DRŽAVE

Članak 1.

Ovim Pravilnikom propisuju se uvjeti i način
korištenja sred­stava ostvarenih od prodaje, zakupa i koncesije poljoprivrednog
zemljišta u vlasništvu države (u daljnjem tekstu: sredstva), koja su prihod
proračuna jedinice lokalne i područne (regionalne) samouprave na čijem području
se poljoprivredno zemljište nalazi sukladno odredbama članka 27. stavak 6.,
članka 36. i članka 46. stavak 6. Zakona o poljoprivrednom zemljištu.

Članak 2.

Jedinice lokalne i područne (regionalne) samouprave
sredstva iz članka 1. ovog Pravilnika mogu koristiti za financiranje pro­grama uređenja
zemljišta i ruralne infrastrukture sukladno član­ku 3. ovog Pravilnika i/ili za
kreditiranje sukladno članku 4. ovog Pravilnika.

Sredstva iz članka 1. ovog Pravilnika, jedinice
lokalne i pod­ručne (regionalne) samouprave mogu koristiti samostalno ili ih
međusobnoudruživati.

Pravo korištenja sredstava namijenjenih kreditiranju
imaju fizičke i pravne osobe vlasnici i korisnici poljoprivrednog zem­ljišta i
gospodarskih objekata koji se bave poljoprivrednom pro­izvodnjom (u daljem
tekstu: korisnici sredstava) sa sjedištem odnosno prebivalištem u Republici
Hrvatskoj, a ostvaruju ga u jedinici lokalne i područne (regionalne) samouprave
u kojoj se to poljoprivredno zemljište i gospodarski objekti nalaze.

Članak 3.

Jedinice lokalne i područne (regionalne) samouprave
mogu ko­ristiti sredstva za financiranje sljedećih programa uređenja zem­ljišta,
ruralnog prostora i poticanja poljoprivredne proizvodnje:

1. program katastarsko geodetske izmjere zemljišta;

2. sređivanje zemljišnih knjiga;

3. za podmirenje dijela stvarnih troškova tijela
državne uprave jedinice područne (regionalne) samouprave i tijela jedinice
lokalne samouprave u svezi s provedbom Zakona o poljoprivrednom zemljištu;

4. program razminiranja zemljišta;

5. program uređenja ruralnog prostora kroz izgradnju
i održavanje ruralne infrastrukture koja je u funkciji poljoprivredne
proizvodnje i poboljšavanja komunikacijskih veza sela i zaseoka popravkom i
izgradnjom putne i kanalske mreže;

6. program uređenja zemljišta procesom komasacije i
hidromelioracije komasacijskog područja;

7.
program sufinanciranja osiguranja usjeva*;*

8.
program sufinanciranja umjetnog osjemenjivanja i druge poticajne mjere
usmjerene unapređivanju poljoprivredne proizvodnje;

9.
subvenciju kamate krajnjim korisnicima, fizičkim i pravnim osobama za kredite
odobrene od financijskih institucija

Za
navedene namjene sredstva se koriste na temelju odluka gradskog odnosno
općinskog vijeća odnosno županijske skup­štine.

Članak 4.

Sredstva iz članka 1. ovog Pravilnika namijenjena
kreditiranju koriste se za kreditiranje namjena u poljoprivredi i to:

a) za programe uređenja zemljišta:

1. hidromelioracije;

2. agromelioracije;

3. okrupnjavanje posjeda kupovinom poljoprivrednog
zem­ljišta

b) za stočarsku proizvodnju:

1. proizvodnju mlijeka, mesa, jaja i meda;

2. uzgoj i nabavu uzgojno valjanih grla stoke domaćeg
pod­rijetla;

c) za proizvodnju u voćarstvu i vinogradarstvu

d) za proizvodnju povrća na otvorenom i zatvorenom
prostoru

e) za akvakulturu i gospodarski ribolov

f) za poljoprivrednu opremu i mehanizaciju

g) za programe prerade poljoprivrednih proizvoda i
ribe.

Članak 5.

Udio sredstava kredita u predračunskoj vrijednosti
iznosi do 70%, a za strateško područje u smislu Zakona o novčanim poticajima i
naknadama u poljoprivredi i ribarstvumože iznositi do 85 %.

Najviši iznosi predračunske vrijednosti od kojih se
kredit odobrava u postotnom iznosu sukladno stavku 1. ovog članka dati su u
Prilogu 1. ovog Pravilnika.

Članak 6.

Sredstva, koja su prihod proračuna jedinice lokalne i
pod­ručne (regionalne) samouprave mogu se udružiti sa sredstvima naknade koja
se plaća zbog promjene namjene poljoprivrednog zemljišta i koja su prihod
proračuna te jedinice lokalne samouprave, i koristiti za namjene utvrđene u
članku 3. i članku 4. ovog Pravilnika.

Članak 7.

Krediti se odobravaju s rokom otplate:

1. za peradarstvo, kunićarstvo, uzgoj krznaša i
pčelarstvo – 1,5 godina

2. za uzgoj uzgojno valjanih grla u govedarstvu, za
nabavu uz­gojno valjanih grla u svinjogojstvu, ovčarstvu i kozarstvu za po­dizanje
ostalih nasada, za sjemenarstvo i rasadničarstvo - 2 godine;

3. za
nabavu uzgojno valjanih grla u govedarstvu i konjogojstvu, za adaptaciju i
dogradnju postojećih objekata, za izgradnju objekata i nabavu opreme za
proizvodnju goveđeg mesa, za iz­grad­nju objekata za tov svinja i držanje
rasplodnih životinja u svinjogojstvu, za izgradnju objekata za proizvodnju
peradskog mesa i konzumnih jaja - 3 godine;

4. za proizvodnju povrća i cvijeća u zaštićenom
prostoru – 4 godine

5. za akvakulturu i gospodarski ribolov, za nabavu
ostale poljoprivredne opreme i mehanizacije, za programe razvitka turizma na
obiteljskim poljoprivrednim gospodarstvima, za agromelioracije i sustave za
navodnjavanje – 5 godina

6. za izgradnju objekata i nabavu opreme u stočarstvu
za proizvodnju mlijeka, za podizanje dugogodišnjih nasada, za pro­grame čuvanja
i prerade poljoprivrednih proizvoda i prerade ribe, za okrupnjavanje, odvodnju
i vodozahvate – 7 godina

7. za nabavu grla za tov:

- junadi – 15 mjeseci

- svinja - 9 mjeseci.

Ukoliko program predviđa više namjena ulaganja,
primjenit će se rok vraćanja kredita prema namjeni za koju je rok vraćanja
povoljniji.

Članak 8.

Razdoblje počeka iznosi:

- za izgradnju objekata i nabavu opreme u proizvodnji
mli­jeka, za podizanje dugogodišnjih nasada - 3 godine;

- za nabavu ostale poljoprivredne opreme i
mehanizacije, za akvakulturu i gospodarski ribolov, čuvanje i preradu
poljoprivred­nih proizvoda, preradu ribe, programe razvitka turizma na
obiteljskim poljoprivrednim gospodarstvima, za sjemenarstvo i ra­sad­ničarstvo
- 2,5 godine;

- za izgradnju objekata i nabavu opreme za
proizvodnju goveđeg mesa, tov svinja i držanje rasplodnih životinja u
svinjogojstvu, proizvodnja peradskog mesa, konzumnih jaja i držanje matičnog jata
peradi, proizvodnju u pčelarstvu, kunićarstvu i krznaštvu - 1,5 godina;

- za nabavu uzgojno valjanih rasplodnih grla u
govedarstvu, konjogojstvu, ovčarstvu i kozarstvu, podizanje ostalih nasada i
proizvodnja povrća i cvijeća u zaštićenim prostorima, za adaptaciju i dogradnju
postojećih objekata - 1 godinu;

- za nabavu uzgojno valjanih rasplodnih grla u
peradarstvu, kunićarstvu, uzgoju krznaša, pčelarstvu te nabava rasplodnih
nazimica, za nabavu nerastova, za uzgoj rasplodnih junica, nabavu grla za tov goveda
i svinja - jednokratni povrat kredita nakon navedenog roka njegova trajanja;

Razdoblje počeka pripisuje se roku otplate kredita iz
članka 7. ovoga Pravilnika.

Članak 9.

Kamatna stopa utvrđuje se u visini od 5%, osim za
strateška područja iz članka 5. ovog Pravilnika gdje iznosi 3 % godišnje.

Kamata za vrijeme korištenja kredita i razdoblja
počeka obračunava se u visini redovne kamate, dodaje iznosu isko­rištenog
kredita te zajedno čine osnovicu za utvrđivanje anuiteta.

Zatezna kamata za dospjele, a neplaćene obveze po
kreditu obračunavat će se u visini zakonom propisane.

Kredit
se vraća u polugodišnjim anuitetima, a prenosi u otplatu šest mjeseci prije
dospijeća prvog anuiteta.

Članak 10.

Zahtjevi za odobrenje kredita podnose se nadležnom
tijelu jedinice lokalne i područne (regionalne) samouprave temeljem objavljenog
poziva za podnošenje zahtjeva za kredit.

Kreditna sredstva mogu se ostvariti samo kod jednog
tijela iz stavka 1. ovog članka.

Poziv za podnošenje zahtjeva za odobrenje kredita
objavit će nadležno tijelo iz stavka 1. ovog članka.

Članak 11.

Zahtjev za kredit za uređenje zemljišta
(agromelioracije i hidro­melioracije) mora sadržavati:

1. podatke o investitoru;

2. investicijski program s predmetom ulaganja i
predra­čun­skom vrijednošću. Iz investicijskog programa mora biti vidljivo za
koju kulturu se zemljište priprema te katastarska čestica zem­ljišta na kojem
se programom predviđa uređenje;

3. mišljenje Hrvatskog zavoda za poljoprivrednu
savjetodavnu službu;

4. izvadak iz zemljišne knjige za zemljište na kojem
se programom predviđa uređenje;

5. izvadak iz zemljišne knjige za nekretninu na kojoj
će se provesti založno pravo u korist jedinice lokalne, odnosno pod­ručne
(regionalne) samouprave;

Pravne osobe prilažu i:

1. bilancu i račun dobiti i gubitka, BON-1 i BON-2,

2. izvod iz registra ovjeren po nadležnom Trgovačkom
sudu.

Zahtjev za kreditiranje kupovine zemljišta radi
okrupnjavanja posjeda mora sadržavati:

1. podatke o investitoru,

2. poslovni plan korištenja zemljišta koje se kupuje,

3. predugovor o kupovini zemljišta,

4. katastarski plan iz kojeg se vide vlastito
zemljište i zem­ljište koje se kupuje,

5. izvadak iz zemljišne knjige za nekretninu na kojoj
će se provesti založno pravo u korist jedinice lokalne, odnosno područne (regionalne)
samouprave,

6. mišljenje Hrvatskog zavoda za poljoprivrednu
savjetodavnu službu.

Za sve ostale namjene, uz zahtjev za odobrenje
kredita ob­vez­no je priložiti:

a) za fizičke osobe:

1. popunjeni obrazac zahtjeva za kreditiranje
poljoprivrednog obiteljskog gospodarstva izdan od Hrvatskog zavoda za
poljoprivrednu savjetodavnu službu s mišljenjem te službe o opravdanosti
traženog ulaganja;

2. razrađen troškovnik ulaganja odnosno investicijski
program za ulaganje čija je predračunska vrijednost veća od 150.000,00 kuna;

b) za pravne osobe:

1.
investicijski program;

2.
dokaz o vlasništvu odnosno korištenju zemljišta;

3.
bilancu stanja i uspjeha;

4.
izvod iz registra ovjeren po nadležnom Trgovačkom sudu.

Nepotpuni zahtjevi neće se razmatrati.

Članak 12.

Ocjenu programa kreditiranja obavlja Povjerenstvo
jedinice lokalne samouprave koje imenuje općinsko odnosno gradsko vijeće,
odnosno Povjerenstvo jedinice područne (regionalne) samouprave koje imenuje
županijska skupština, a odluku o odobrenju kredita donosi tijelo jedinice
lokalne odnosno područne (regionalne) samouprave nadležno za poslove
poljoprivrede.

Jedinica područne (regionalne) samouprave i jedinica
lokalne samouprave sukladno Zakonu o javnoj nabavi odabire Poslovnu banku**.**

Na temelju odluke o odobrenju kredita, korisnik
kredita s ovlaštenom Poslovnom bankom sklapa ugovor o kreditu.

Članak 13.

Korisnik kredita kod sklapanja ugovora o kreditu
prilaže:

*A) Dokumente za sklapanje ugovora*:

*I. Za pravne osobe:*

a) izvod iz registra ovjeren po nadležnom Trgovačkom
sudu;

b) odluku uprave o prihvatu kreditnog zaduženja;

c) ovjeren potpisni karton

d) šifru djelatnosti i matični broj subjekta;

*II. Za fizičke osobe*:

a) osobnu iskaznicu

b)  dokaz o
vlasništvu odnosno pravu korištenja poljoprivred­nog zemljišta ili gospodarskog
objekta.

*B) Instrumente za osiguranje vraćanja kredita:*

I. Fizičke osobe:

1. izvadak iz zemljišne knjige na kojem ne postoji
teret za provedbu založnog prava na nekretnine u korist jedinice lokalne samouprave
odnosno područne (regionalne) samouprave te procjenu vrijednosti nekretnine na
koju se stavlja hipoteka za iznos kredita od 40.001,00 kuna. Za kredite čiji
iznos je manji od 40.000,00 kuna ne provodi se založno pravo.

2. četiri (4) bianco mjenice potpisane od korisnika
kredita, i dva (2) jamca od kojih jedan mora biti u radnom odnosu ili
registrirani poljoprivrednik u sustavu PDV-a ili registrirani poljoprivrednik u
sustavu novčanih poticaj za kredite do 40.000,00 kuna, a za kredite od 40.001,00
kn mjenice potpisane od korisnika kredita i jednog jamca.

II. Pravne osobe:

1. solidarno i neopozivo jamstvo poslovne banke sa
izjavom 2na prvi poziv2 u korist jedinice lokalne samouprave odnosno područne
(regionalne) samouprave s važnošću do konačne otplate kredita zajedno sa
sporednim potraživanjima ili založno pravo na nekretnine;

2. mjenice korisnika kredita.

Članak 14.

Korisnik kredita mora pružiti dokaze o osiguranju
ukupnih sredstava do predračunske vrijednosti investicije tj. osigurati vlas­ti­to
učešće i ostale izvore sredstava ako su navedeni u predračun­skom iznosu
ulaganja (vlastita sredstva, kredit banke ili drugog kreditora, ostalo).

Članak
15.

Korisnik
kredita dužan je odobrena sredstva koristiti isklju­čivo za namjenu za koju su
odobrena, a za korištenje kredita dostavljati izvorne dokumente.

Kontrolu
namjenskog korištenja kredita obavlja Ministarstvo poljoprivrede i šumarstva
(poljoprivredna inspekcija u Ministarstvu) i Uredi državne uprave u županijama,
Službe za gospodarstvo odnosno upravno tijelo Grada Zagreba nadležni za poslove
poljoprivredne inspekcije.

U
slučaju nenamjenskog korištenja sredstava i prilaganja neistinite dokumentacije
u svrhu odobrenja i korištenja sredstava tijelo jedinice područne (regionalne)
samouprave i jedinice lokalne samouprave nadležno za poslove poljoprivrede i
ovlaštena Poslovna banka najkasnije u roku od petnaest dana od dana saznanja za
nenamjensko korištenje ili neistinitu dokumentaciju tražit će povrat
cjelokupnog iznosa kredita sa sporednim potraživanjima i zateznim kamatama u
visini zakonom propisanih.

Kredit
se otkazuje pismenim putem uz otkazni rok od 30 dana, računajući od dana
dostave otkaza.

Članak
16.

Danom
stupanja na snagu ovog Pravilnika prestaje vrijediti Pravilnik o uvjetima i
načinu korištenja sredstava ostvarenih od zakupa i prodaje poljoprivrednog
zemljišta u vlasništvu države (»Narodne novine«, br. 67/96,140/98 i 7/01).

Članak
17.

Ovaj
Pravilnik stupa na snagu osmog dana nakon objave u »Narodnim novinama«.

Klasa:
320-02/01-01/42
Urbroj: 525-2-01-1
Zagreb, 21. kolovoza 2002.

Ministar
**mr. sc.** **Božidar
Pankretić**, v. r.

**PRILOG 1.**

Visina predračunske vrijednosti po namjenama od koje
se kredit odobrava u postotnom iznosu sukladno članku 5. stavku 1.;

Agromelioracije

if !supportLineBreakNewLine
endif

|  |  |
| --- | --- |
| površina u ha | kn/ha |
| 1,50 – 2,50 | 14.000,00 |
| 2,51 – 4,00 | 13.000,00 |
| 4,01 i više | 11.500,00  if !supportLineBreakNewLine  endif |

Obračun najvišeg iznosa kredita obavlja se na način da se:

- ukupna površina zemljišta za čije uređenje se traži kredit rasporedi po
pripadajućim kategorijama sukladno tablicama iz točke 1. i 2. stavka 3. ovog
članka
- izračunaju se iznosi za pojedinu kategoriju,
- zbroj iznosa po kategorijama daje najviši mogući iznos kredita za uređenje
zemljišta na konkretnoj površini iz kreditnog zahtjeva.

2.           Hidromelioracije

•             Odvodnja                                        21.500,00 kn/ha

•             navodnjavanje - sustavi za
navodnjavanje:

-             voćnjaka i vinograda sustavom

  kap po kap                                      28.000,00
kn/ha

-             tifonom                                            35.000,00 kn/ha

-             povrća sustavom kap po kap           80.000,00 kn/ha

•             vodozahvati – iskop bunara:

-             plitki do 15 m                                        400,00
kn/m

-             duboki                                               1.350,00 kn/m

3.           Okrupnjavanje posjeda kupovinom

  poljoprivrednog zemljišta                  14.000,00 kn/ha

4.           Podizanje dugogodišnjih nasada                        kn/ha

              podizanje vinograda                                170.000,00

              podizanje nasada jabuka                         131.000,00

              podizanje nasada krušaka                       131.000,00

              podizanje nasada maslina                          75.000,00

              podizanje nasada bresaka                         95.000,00

              podizanje nasada malina                          120.000,00

              podizanje nasada kupina                         100.000,00

              podizanje nasada jagoda                         110.000,00

              podizanje nasada oraha                             65.000,00

              podizanje nasada ljeske                             60.000,00

5.           Govedarstvo                                                 kn/kom

              ženska telad za rasplod                               2.500,00

              gravidne junice                                          10.000,00

              rasplodni bikovi                                        12.000,00

6.           Svinjogojstvo                                                kn/kom

              nerastići                                                      3.500,00

              nazimice suprasne                                       2.800,00

              nazimice nesuprasne                                    1.800,00

7.           Ovčarstvo                                                     kn/kom

              ovnići                                                          2.400,00

              šilježice                                                       1.600,00

8.           Kozarstvo                                                     kn/kom

              jarići                                                           2.400,00

              jarice                                                          1.600,00

9.           Kunićarstvo                                                   kn/kom

              rasplodni kunići                                                70,00

10.         Peradarstvo                                                   kn/kom

              pilenke                                                             75,00

11.         Pčelarstvo                                                     kn/kom

              selekcionirane matice pčela                              20,00

Pravilnik, NN 102/2002-1670
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)